Михаил Берберов
Свободата

chitanka.info

Сини се синеят небесата.

Син простор — това е свободата.

Люшнали са едър клас житата.

Златен клас — това е свободата.

Аленей кръвта във бой пролята.

Ален мак — това е свободата.

Ръст заводи вдигат сред полята.

Бял завод — това е свободата.

Щик до щик минават на парада.

Верен щик — това е свободата.

Мирно слънце грее над децата.

Детски смях — това е свободата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.